Ministru kabineta noteikumu projekta **„Grozījums Ministru kabineta 2012.gada 11.decembra noteikumos Nr.867 „Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam””** sākotnējās ietekmes novērtējuma ziņojums **(anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Ministru kabineta noteikumu projekts „Grozījums Ministru kabineta 2012.gada 11.decembra noteikumos Nr.867 „Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam”” (turpmāk – noteikumu projekts) sagatavots pēc Finanšu ministrijas iniciatīvas, lai saskaņotu Likuma par budžetu un finanšu vadību normas (16.1 pants un pārejas noteikumu 66.punkts)ar Ministru kabineta 2012.gada 11.decembra noteikumu Nr.867 „Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” (turpmāk – noteikumi Nr.867) normām (14. un 18.punkts).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Likuma par budžetu un finanšu vadību pārejas noteikumu 66.punkts nosaka, ka šā likuma [16.1 panta](http://likumi.lv/ta/id/58057-likums-par-budzetu-un-finansu-vadibu#p16.1) pirmajā daļā minēto vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas grafika projektu 2015.gadam finanšu ministrs iesniedz Ministru kabinetam līdz 2015.gada 1.martam. Savukārt, noteikumu Nr.867 14.punkts paredz, ka Finanšu ministrija izvērtē ministriju iesniegtos iebildumus un priekšlikumus, ja nepieciešams, precizē valsts pamatbudžeta bāzes aprēķinus un līdz n gada 5.martam iesniedz Ministru kabinetā apstiprināšanai valsts pamatbudžeta bāzes projektu, pievienojot nesaskaņoto bāzes izdevumos neiekļauto pasākumu sarakstu; 18.punkts - ja Labklājības ministrija nesaskaņo ar Finanšu ministriju valsts speciālā budžeta bāzes projektu, tā piecu darbdienu laikā var iesniegt pamatotus iebildumus. Finanšu ministrija izvērtē Labklājības ministrijas iesniegtos iebildumus, ja nepieciešams, precizē valsts speciālā budžeta bāzes aprēķinus un līdz n gada 5.martam iesniedz Ministru kabinetā apstiprināšanai valsts speciālā budžeta bāzes projektu, pievienojot nesaskaņoto bāzes izdevumos neiekļauto pasākumu sarakstu. Vidēja termiņa ietvara un kārtējā gada budžeta sagatavošanas procesā iesaistītie izpildītāji un katra no budžeta sagatavošanas posmiem konkrētie izpildes termiņi ikgadēji tiek apstiprināti ar Ministru kabineta rīkojumu par vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas grafiku. Savukārt, Noteikumos Nr.867 termiņš ir norādīts tikai vienam no valsts budžeta sagatavošanas posmiem par valsts pamatbudžeta un speciālā budžeta bāzi. Minētie termiņi ir mainīgi un Finanšu ministrijai ir jāievēro arī Eiropas Komisijas prasības par Latvijas Stabilitātes programmas 2015. – 2018.gadam sagatavošanu un iesniegšanu. Tādējādi nav lietderīgi noteikumu Nr.867 14. un 18.punktā norādīt konkrētu termiņu (5.martu) tikai vienam no budžeta sagatavošanas posmiem, bet gan veidot atsauci uz Likumā par budžetu un finanšu vadību atrunāto vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas grafiku. Tādējādi tiks nodrošināta Likuma par budžetu un finanšu vadību un noteikumu Nr.867 normu saskaņotība. Pamatojoties uz iepriekš minēto, noteikumu projekts paredz tehnisku grozījumu noteikumu Nr.876 14. un 18.punktā, aizstājot vārdus un skaitli “līdz n gada 5.martam” ar vārdiem “atbilstoši vidēja termiņa budžeta ietvara likuma projekta un gadskārtējā valsts budžeta likuma projekta izstrādes un iesniegšanas grafikam”. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Ministriju un centrālo valsts iestāžu amatpersonas (darbinieki).  |
|  2. |  Tiesiskā regulējuma ietekme uz tautsaimniecību un administratīvo slogu |  Projekts šo jomu neskar |
|  3. |  Administratīvo izmaksu monetārs novērtējums |  Projekts šo jomu neskar |
|  4. |  Cita informācija |  Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes netika organizētas, jo noteikumu projekts tieši sabiedrības intereses nekar. Tas ir saistošs valsts budžeta projekta sagatavošanā iesaistītajām institūcijām, t.i., ministrijām un citām centrālām valsts iestādēm, un paredzētais grozījums ir tehniska rakstura – valsts budžeta sagatavošanas un iesniegšanas Ministru kabinetā darba organizācijas (valsts budžeta sagatavošanas posmu) jautājums.  |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ministrijas un citas centrālās valsts iestādes, Pārresoru koordinācijas centrs. |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē valsts pārvaldes institūciju funkcijas un institucionālo struktūru un tiks īstenots esošu institūciju un cilvēkresursu ietvaros. |
| 4. | Cita informācija | Nav |

*Anotācijas III – V sadaļa – projekts šīs jomas neskar.*

Finanšu ministra vietā -

izglītības un zinātnes ministre M.Seile

19.02.2015 14:42

753

Ž.Zvaigzne

67083976, zanete.zvaigzne@fm.gov.lv